Isaac Newton
Sir Isaac Newton (*  4. Jenna 1643 in Woolsthorpe-by-Colsterworth in Lincolnshire, England † 31. Meaz 1727 in Kensington) woa a englischa Physika, Mathematika, Astronom, Alchemist, Philosoph, und Vawoitungsbeomta.

In seina Zeid, wo zwischn natialicha Theologie, Natuawissnschoft und Philosophie no ned schoarf trennd woan is, hod ma an Newton an Philosophn gnennt.

1687 hod a de Philosophiae Naturalis Principia Mathematica aussabrochd. Se guit ois oans vo de Weake mid'm greßtn Eihfluss af de Wissnschoftsgschicht und hod de Grundlong fian Groußtei vo da klassischn Mechanik gschoffa. In dem Weak bschreibd a de Gravitationsgsetze vo da universoin Gravitation und de Bewegunsgsetze. Domid hod'a iwa 300 Joar de Physik mitbstimmd. Ea hod aa des easchte Spiaglfeanroah baud. In da Mathematik hod'a unobhängig vom Gottfried Wilhelm Leibniz de Infinitesimoirechnung entwickld.

Zweng seina Leistunga, voa oim in da Physik und Mathematik, guit da Newton ois oana vo de greßtn Wissnschoftla vo oin Zeidn. De Principia Mathematica wean ois oans vo de wichtigstn wissnschoftlichn Weake eihgstuafd.

Wiadigung 

Nochm Newton san des Newtonsche Näharungsvafoahn und de SI-Eihheit vo da Kroft (Newton), de Newtonsche Axiome sowia de Newton-Cotes-Foamln bezeichnd worn, außadem da Asteroid (662) Newtonia sowia a Mondkrata.

Schriftn vom Newton 

 Method of Fluxions (1671)
 Of Natures Obvious Laws & Processes in Vegetation (unvaeffntlichd, ca. 1671–1675)
 De Motu Corporum in Gyrum (1684)
 Philosophiae Naturalis Principia Mathematica (1687)
 Opticks (1704)
 Reports as Master of the Mint (1701–1725)
 Arithmetica Universalis (1707)
 The System of the World, Optical Lectures, The Chronology of Ancient Kingdoms und De mundi systemate (posthum vaeffentlicht 1728)
 Observations on Daniel and The Apocalypse of St. John (1733)
 An Historical Account of Two Notable Corruptions of Scripture (1754)

Beleg

Im Netz 

 
 
 
 
 Rob Iliffe: The Newton Project mit Textausgobm und Faksimiles, Sussex 2007
 Über Isaac Newton und die Entstehung der Gravitationstheorie, vo Chr. Pinter (dt.)
 Projekt vo da Indiana University de alchemistische Notizn vom Newton zan dechiffrian (englisch)

Hochschullehrer (Cambridge)
Astronom der Neuzeit
Alchemist
Mathematiker (17. Jahrhundert)
Physiker (17. Jahrhundert)
Physiker (18. Jahrhundert)
Ballistiker
Sachbuchautor (Physik)
Philosoph der Frühen Neuzeit
Rosenkreuzer
Natürliche Theologie
Person des Unitarismus
Mitglied der Royal Society
Knight
Engländer
Geboren 1643
Gestorben 1727
Mann